Pri terapiji z magnetnimi polji gre za uporabo statičnih magnetov, večjih moči, ki pa ustvarijo statično magnetno polje, ki deluje le do cca. 1-3 cm oddaljenosti od izvira. Poleg tega se na statično magnetno polje človeško telo zelo hitro »navadi«, oz. prilagodi in je učinek zelo šibek in omejen le na krajše časovno obdobje.
Izraz »Pulzna magnetna terapija« pomeni uporabo pulzirajočih magnetnih polj nižjih jakosti, pri kateri se uporabljata t.i. »sinusni in pravokotni val«. »Sinusni val«, ki se je uporabljal na začetku te tehnologije, za optimalni učinek zahteva visoko moč polja in natančno nastavitev, zaradi česar je za uporabo na domu neuporaben. Pri »pravokotnem valu« pa maksimalni biološki efekt najdemo le v izredno kratkem valu dviga in spusta. Ti dve obliki impulza (žal) uporablja cca. 99% naprav na trgu.